
2026 жылғы 4 қазанда өткізілген Қазалы ауданының Аранды және Құмжиек ауылдық округтерінің әкімдерін сайлаудың қорытындысын анықтау және жариялау туралы

«Қазақстан Республикасындағы сайлау туралы» Қазақстан Республикасының 1995 жылғы 28 қыркүйектегі Конституциялық заңының 14, 44, 113-10-баптарына сәйкес және 2026 жылғы 4 қазанда өткізілген Қазалы ауданының Аранды және Құмжиек ауылдық округтерінің әкімдерін сайлау жөніндегі дауыстарды санаудың нәтижесі туралы №72, №73 және №81 учаскелік сайлау комиссияларының қоса беріліп отырған хаттамалары негізінде Қазалы ауданының аумақтық сайлау комиссиясы ҚАУЛЫ ЕТЕДІ:
1. Қазалы ауданының Аранды және Құмжиек ауылдық округтері әкімдерінің сайлауы өтті деп танылсын.
2. Абилгазы Аймаганбетович Томаев Қазалы ауданының Аранды ауылдық округінің сайланған әкімі болып есептелсін. 
3. Муратбек Тунгышбаевич Нагашыбаев Қазалы ауданының Құмжиек ауылдық округінің сайланған әкімі болып есептелсін.
4. 2026 жылғы 4 қазанда өткізілген Қазалы ауданының Аранды және Құмжиек ауылдық округтерінің әкімдерін сайлаудың қорытындысы туралы хабар бұқаралық ақпарат құралдарында осы қаулының қосымшасына сай жариялансын.

Қазалы ауданының аумақтық сайлау 
комиссиясының 2026 жылғы 5 қазандағы 
№АСК-89/770 қаулысымен бекітілген


2026 жылғы 4 қазанда өткізілген Қазалы ауданының Аранды және Құмжиек ауылдық округтерінің әкімдерін сайлаудың қорытындысы туралы 
ХАБАР

2026 жылғы 4 қазанда Қазалы ауданының Аранды және Құмжиек ауылдық округтері әкімдерінің сайлауы өткізілді.
Қазалы ауданының Аранды және Құмжиек ауылдық округтерінің әкімдерін сайлау жөніндегі дауыстарды санаудың нәтижелері туралы №72, №73, №81 учаскелік сайлау комиссияларының хаттамалары негізінде Қазалы ауданының аумақтық сайлау комиссиясы Қазалы ауданының Аранды және Құмжиек ауылдық округтерінде сайлау өтті деп танылғанын хабарлайды. 
Қазалы ауданының Аранды ауылдық округінің әкіміне 3 кандидат дауысқа түсті. Аранды ауылдық округі бойынша сайлаушылар тізіміне 1166 азамат енгізілген, оның ішінде сайлау бюллетеньдерін 849 адам немесе 72,81 пайызы алды. Дауыс беруге 849 адам қатысты, оның ішінде есептен шығару куәліктері бойынша сайлаушылар дауыс берген жоқ, дауыс беру үй-жайынан тыс жерде 10 сайлаушы дауыс берді. 6 бюллетень жарамсыз деп танылды.
Қазалы ауданының Аранды ауылдық округінің әкімін сайлаудың мынадай қорытындылары анықталды: 
Дауренбек Еназарович Курманбаев үшін дауыс беруге қатысқан сайлаушылар санынан – 75 дауыс, Жанболат Койшыбаевич Тлеужанов үшін – 116 дауыс, Абилгазы Аймаганбетович Томаев үшін – 648 дауыс берді, барлығына қарсы – 4 дауыс берілді.   
Абилгазы Аймаганбетович Томаев – Қазалы ауданының Аранды ауылдық округінің сайланған әкімі болып есептелінді. 
	Абилгазы Аймаганбетович Томаев - 1967 жылы туған, қазақ, Аранды ауылдық округінің әкімі. Қожабақы ауылында тұрады. Өзін-өзі ұсынған. 
Қазалы ауданының Құмжиек ауылдық округінің әкіміне 3 кандидат дауысқа түсті. Құмжиек ауылдық округі бойынша сайлаушылар тізіміне 870 азамат енгізілген, оның ішінде сайлау бюллетеньдерін 654 адам немесе 75,17 пайызы алды. Дауыс беруге 654 адам қатысты, оның ішінде есептен шығару куәліктері бойынша сайлаушылар дауыс берген жоқ, дауыс беру үй-жайынан тыс жерде 126 сайлаушы дауыс берді. 4 бюллетень жарамсыз деп танылды.
Қазалы ауданының Құмжиек ауылдық округінің әкімін сайлаудың мынадай қорытындылары анықталды: 
Талант Болатұлы Ерімбетов үшін дауыс беруге қатысқан сайлаушылар санынан – 51 дауыс, Муратбек Тунгышбаевич Нагашыбаев үшін – 523 дауыс, Нурлан Бахытович Толыбаев үшін – 74 дауыс берді, барлығына қарсы – 2 дауыс берілді.   
Муратбек Тунгышбаевич Нагашыбаев – Қазалы ауданының Құмжиек ауылдық округінің сайланған әкімі болып есептелінді. 
	Муратбек Тунгышбаевич Нагашыбаев - 1985 жылы туған, қазақ, Әйтеке би кенті әкімінің орынбасары. Қазалы қаласында тұрады. Өзін-өзі ұсынған. 
